![](data:None;base64,)

**Alko-Altian Seniorit ry**

**Kouvolan alaosaston historiikki**

**2007 – 2019**

**Kirjoittanut**

**Jarmo Pietiläinen ( 2007 – 2017 )**

**Eeva Poutanen ( 2018 – 2019 )**

1

KOUVOLAN ALAOSASTO

Alko-Altian Seniorit ry:n Kouvolan alaosasto perustettiin v. 2007. Alaosastoon kuuluvat pääasiassa entisen Alko Oy:n Kouvolan paikallisosaston (Kouvola, Kuusankoski, Iitti ja Anjalankoski) alueella työskennelleet alkolaiset. Alaosastoon on kuulunut muutamia eläkeläisiä esim. Helsingin alueelta. Jäsenmäärän vähäisyydestä huolimatta alaosaston toiminta koko toimintakauden aikana on ollut aktiivista. Alaosaston jäsenistö on ollut pääosin naisvaltaista. Alaosasto on Alko-Altian Seniorit ry:n nuorin ja pienin alaosasto.

MITEN KAIKKI ALKOI?

Laman jälkeen Kouvolan seudun eläkeläisten keskenäinen yhteydenpito oli erittäin vähäistä. Joillakin paikkakunnilla Alko oli esim. tarjonnut eläkeläisilleen joulukahvit.

Syksyllä soittelin piiripäällikkö Kari Pennaselle ja kyselin olisiko mahdollista järjestää Kouvolan seudun Alkon eläkeläisille joulukahvitilaisuus. Asia eteni ja sovittiin, että eläkeläisille tarjotaan jouluateria. Koolle kutsuminen olikin vaikeampaa, koska Alkollakaan ei ollut nimitietoja eläkkeelle jääneistä. Nimiä alettiin kerätä myymälöistä. Kutsu lähetettiin n. 30 eläkeläiselle.

Joulukahviperinnettä jatkettiin. Näissä tilaisuuksissa heräsi ajatus, voitaisiinko Kouvolan alueelle perustaa alaosasto. Vuoden 2006 kahvitilaisuuteen kutsuimme Alko-yhtiöt Oy:n Eläkeläiset ry:n puheenjohtajan Leo Mäkisen kertomaan Alkon eläkeläisten toiminnasta. Tässä tilaisuudessa päätettiin Kouvolan seudun alaosaston perustamisesta. Niinpä perustava kokous kutsuttiin koolle 20.2.2007 paikkana ravintola Aseman Vintti Kouvolassa. Läsnä oli 15 eläkeläistä.

TAPAHTUMIA VUOSIEN VARRELTA

VUOSI 2007

Alaosaston perustava kokous pidettiin **siis** 20.2.2007 ravintola Aseman Vinttissä. 15 eläkeläisen voimin. Alaosaston ensimmäiseen hallitukseen valittiin Jarmo Pietiläinen puheenjohtaja, Sirpa Kokko rahastonhoitaja, Helena Soini sihteeri ja jäseniksi Raili Hermunen, Sinikka Tapola, Seija Hokkanen ja Rauno Sorsa.

Alaosaston hallituksen kokous pidettiin 11.4.2007.

Hallituksen kokouksessa Porissa pidettävään Alko-Altian Seniorit ry:n vuosikokoukseen (8.5.2007) alaosaston edustajaksi valittiin Jarmo Pietiläinen. Hänet valittiin vuosikokouksessa Alko-Altian Seniorit ry:n hallitukseen.

5.6.2007 Alaosasto teki retken Tykkimäen huvipuistoon.

Juhannuksen aikoina saimme suruviestin: Rauno Sorsa oli poistunut keskuudestamme.

2

Heinäkuun lopulla kävimme katsomassa Valkealan kesäteatterin esitystä ”Mooseksen pontikkapisnes”.

6.10.2007 vierailimme Kotkassa teatteriravintola Kairossa seuraamassa ”Sataman valot” esitystä ja ruokailimme ravintola Fransmannissa. 11.12.2007 Seurasimme Kouvolan kirjastossa ”Suomen itsenäisyyden 90-vuotisrunomatinea” esitystä. Esityksen jälkeen nautimme iltapalan Ravintola Nevillessä.

Alaosastoon kuului 25 jäsentä.

VUOSI 2008

Vuosikokous pidettiin 25.3.2008 Kouvolan Toimintakeskuksessa. Paikalla oli yhdeksän jäsentä. Kokouksessa valittiin uusi hallitus: Jarmo Pietiläinen puheenjohtaja, Helena Soini sihteeri, Sirpa Kokko rahastonhoitaja ja jäseniksi Raili Hermunen, Mirjami Kinnunen, Kaija Suninen ja Päivi Mäkelä. Hallitus kokoontui vuoden aikana kolme kertaa.

Puheenjohtaja Jarmo Pietiläinen edusti alaosastoa Alko-Alkon Seniorit ry:n vuosikokouksessa 22.4.2008 Korpilammella. Toukokuussa oli jäsenkokoontuminen Tykkimäen Huvipuistossa.

Elokuussa kävimme katsomassa Valkealan kesäteatterissa näytelmää, ”Kahen akan loukossa,” ja marraskuun lopulla pikkujoulun merkeissä, Kouvolan teatterissa esitystä ”Opaali on timantti.”

VUOSI 2009

Vuosikokous pidettiin 3.3.2009 Kouvolan Toimintakeskuksessa. Hallitukseen valittiin Jarmo Pietiläinen puheenjohtaja, Helena Soini sihteeri, Sirpa Kokko rahastonhoitaja ja jäseniksi Päivi Mäkelä, Raili Hermunen, Kaija Suninen ja Seija Hokkanen. Hallitus kokoontui vuoden aikana kaksi kertaa. Vuosikokouksen alussa hermorataterapeutti Pekka Pietiläinen piti alustuksen aiheesta ”Hyvä terveys.”

18.3.2009 Pidettiin viinien tuote-esittely Kouvolan Toimintakeskuksen tiloissa. 24.4.2009 ruokailimme yhdessä ja sen jälkeen kävimme katsomassa Kouvolan teatterin esitystä ”Takaisin maalle” Pääyhdistyksen vuosikokoukseen 19.5.2009 Kuopiossa osallistui Jarmo Pietiläinen.

2.6.2009 Pyöräretki Tykkimäen Huvipuistoon. 22.10.2009 Kokoonnuimme ajankohtaisten asioiden ja ruokailun merkeissä ravintola Libriksessä. 2.12.2009 Pienimuotoinen pikkujoulu; vähän ohjelmaa, arvontaa ruokailua. Jäseniä alaosastossa oli vuoden lopussa 23 ja yksi vapaajäsen.

VUOSI 2010

Vuosikokous pidettiin 16.3.2010 Kouvolan Kauppahallin yläkerran tiloissa. Hallitukseen valittiin Jarmo Pietiläinen puheenjohtaja, Raili Hermunen sihteeri, Sirpa Kokko rahastonhoitaja ja jäseniksi Helena Soini ja Irmeli Saine. Hallitus kokoontui vuoden aikana kaksi kertaa.

26.5.2010 Kokoonnuimme Kymen Paviljongilla yhteisen ruokailun merkeissä. Samalla keskustelimme tulevan kesän toiminnasta. Pääyhdistyksen vuosikokoukseen Turussa 27.5.2010

3

osallistui Jarmo Pietiläinen.

Kuva 1: Kymen paviljongilla

20.8.2010 tehtiin kesäretki Orilammen Majalle. Ohjelmassa oli mm. moottoriveneristeily Repovedellä. 9.11.2010 Jussi Soini Soiviinistä esitteli viiniuutuuksia Kauppahallin yläkerran tiloissa. 1.12.2010 ruokailimme pikkujoulun merkeissä Kymen Paviljongilla.

Jäseniä alaosastossa oli 25 ja vapaajäseniä yksi.

VUOSI 2011

Vuosikokous pidettiin 8.3.2011 Kouvolan kauppahallin yläkerran tiloissa. Hallitukseen valittiin Jarmo Pietiläinen puheenjohtaja, Raili Hermunen sihteeri, Sirpa Kokko rahastonhoitaja ja jäseniksi Irmeli Saine ja Leena Viiru. Hallitus kokoontui vuoden aikana kolme kertaa..

5.5.2011 aloitimme tutustumiset Kouvolan patsaisiin. Ensimmäinen tutustumiskohde oli kirjailija Unto Seppäsen patsas. Oppaana toimi Eeva Poutanen. Tämän jälkeen tutustuimme Kouvolan kirjastoon ja sen arkistotiloihin ja kirjastossa sijaitsevaan Unto Seppäsen muistohuoneeseen. Kirjastossa oppaana oli kirjaston edustaja. Patsaskierrokseen osallistui 8 jäsentä. Patsaskierrosta jatketaan tulevina vuosina.

Pääyhdistyksen vuosikokouksessa 25.5.2011 Ellivuoressa Kouvolan alaosastosta ei ollut edustajaa.

Kuva 2a: Unto Seppäsen patsaalla

Kuva 2b: Kuvassa vasemmalta: Jarmo Pietiläinen, Marja Lantta, Eeva Poutanen, Sirpa Kokko, Raili Hermunen, Helena Soini ja Irmeli Saine

28.6.2011 teimme retken näyttelijä Nina Petelius-Lehdon pihapiiriin ja puutarhaan, kymmenen osallistujan voimin.

Kuva 3a ja b: Ninan Petelius-Lehdon puutarhassa

26.7.2011 kävimme katsomassa Korvenkylän kesäteatterissa näytelmää ”Piukat paikat.” Mukana 10 jäsentä. 15.12.2011 nautimme joululounaan Cafe-Galeriessa. Mukana oli 12 jäsentä.

Jäseniä oli 27 ja yksi vapaajäsen

VUOSI 2012

Vuosikokous pidettiin 23.3.2012 Cafe Galeriessa. Puheenjohtaja Jarmo Pietiläinen jätti puheenjohtajan tehtävät paikkakunnalta poismuuton johdosta. Uudeksi puheenjohtajaksi valittiin Eeva Poutanen. Uuteen hallitukseen valittiin Jarmo Pietiläinen varapuheenjohtaja, Raili Hermunen sihteeri, Sirpa Kokko rahastonhoitaja, Irmeli Saine ja Leena Viiru.

9.5.2012 vietimme kulttuuripäivän Kouvolassa. Päivän aikana tutustuimme Taito Shopin työpajoihin Kouvolassa, Tarja Laakson opastuksella. Työpajoilta siirryimme Anu Pentikin ja Saku Parkin ”Vuoropuhelu-taidemuseonäyttelyyn.” Kulttuuripäivän päätteeksi joimme kahvit Kahvila Onnenkukossa. Päivän tapahtumissa oli mukana 7 jäsentä.

5

Imatralla pidetyssä pääyhdistyksen vuosikokouksessa Kouvolan alaosastolla ei ollut edustajaa.

Kuva 4: Anu Pentikin näyttelyssä. Kuvassa vasemmalta: Eeva Poutanen, Helena Soini, Päivi Mäkelä, Irmeli Saine, Sirpa Kokko, Jorma ja Anja Pietiläinen

11.7.2012 kävimme kesäteatterissa Jaalan Liikkasenmäellä, Pyhäjärven rannalla. Sateisessa säässä katsoimme ”Maamiehen vaimolaarin.” Mukana oli kuusi jäsentä.

5-6.9.2012 osallistuimme pääyhdistyksen järjestämään Viipurin matkaan. Matkan teimme Allegro-junalla. Matkan aikana saimme tutustua historiaa huokuvaan kaupunkiin. Matkalle osallistuivat Eeva Poutanen, Sirpa Kokko, Päivi Mäkelä ja Leena Viiru.

Kuva 5: Kottin lähdössä Viipurin juna-asemalta

2.10.2012 vuorossa oli syysretki Helsingin alaosaston senioreiden kuukausitapaamiseen. Tilaisuus pidettiin Ravintola Laulumiehissä. Kuukausivieraana oli vuonna 2010 vuoden pakolaisnaiseksi valittu Nasima Razmyar. Kuulimme hänen esitelmänsä ja nautimme runsaan lounaan.

Kuva 6: Helsingin alaosaston kuukausitapaamisessa

Matka jatkui kävellen Ateneumiin Helene Schjerfbekin syntymän 150-vuotisjuhlanäyttelyyn, jossa oli esillä mm. juuri paljastettu ”Kätketty maalaus,” äidistä ja lapsesta. Matkalla kävimme lepäämässä Kampin kappelissa. Retkellä oli mukana yksitoista jäsentä. 11.12.2012 pikkujoululounaan nautimme ravintola Huviretkessä. Tilaisuudessa alaosasto muisti entistä puheenjohtajaa ja perustajajäsentä Jarmo Pietiläistä muistolautasella. Ohjelma jatkui Sirpa Kokon runonlausunnalla, menneen kauden muistelulla ja joulupukin vierailulla. Joululounaalla oli mukana 11 jäsentä.

Kuva 7: Kouvolan Huviretkessä

16.12.2012 kävimme nauttimassa joulun tunnelmasta Pulsan navettakirkossa Valkealassa. Vaikka oli paukkuva pakkanen, se ei haitannut tunnelmaa. Mukaan ostimme jouluisia herkkuja ja käsitöitä. Jouluretkelle osallistui kahdeksan jäsentä.

Jäsenmäärä oli 21 ja yksi vapaajäsen.

VUOSI 2013

15.2.2013 pidettiin vuosikokous Kouvolan Kauppahallin yläkerran kokoustiloissa. Hallitukseen valittiin Eeva Poutanen puheenjohtaja, Jarmo Pietiläinen varapuheenjohtaja, Raili Hermunen sihteeri, Sirpa Koko rahastonhoitaja, Irmeli Saine, Leena Viiru ja Päivi Mäkelä. Kokouksessa oli mukana 11 jäsentä. Hallitus kokoontui vuoden aikana kolme kertaa.

Pirjo Tammikivi poistui joukostamme.

9.4.2013 oli lounastreffit Hansakeskuksen kiinalaisessa ravintolassa, Mei Lokissa. Tilaisuudessa oli

5

mukana Jorma Peltola Helsingistä. Hän opasti Alko-Altian Seniorit ry:n kotisivujen käyttöä.

22-23.5.2013 oli pääyhdistyksen vuosikokous Hyvinkään Sveitsissä, hotelli Rantasipissä. Alaosastosta osallistuivat Eeva Poutanen, Sirpa Kokko, Leena Viiru ja Päivi Mäkelä. Pääyhdistyksen hallitukseen valittiin Kouvolan alaosaston puheenjohtaja Eeva Poutanen.

4.7.2013 teimme kesäteatteriretken Loviisan Strömforsin Ruukinmyllylle, jossa ammattinäyttelijäryhmä esitti trilogian ”Nuori Mylläri.” Ennen esitystä tutustuimme alueella oleviin käsityöpajoihin, joissa jatketaan vanhaa käsityöperinnettä. Kymijoen rantamaisemissa saimme nauttia teatterialueen leppoisasta tunnelmasta ja kesäisistä maisemista. Mukana oli kahdeksan jäsentä.

Kuva 8: Strömforssin Ruukilla

3-7.9.2013 osallistuimme pääyhdistyksen järjestämälle Pietarin matkalle. Matkalla opimme paljon Pietarista, sen historiasta ja kulttuurista. Matkalla olivat mukana Jarmo ja Anja Pietiläinen, Eeva Poutanen ja Päivi Mäkelä.

Kuva 9 a ja b: Ulkomaanmatka Pietariin

31.10.2013 kävimme viettämässä ulkoilupäivää Lahdessa. Eläkepäiviä viettävä aluepäällikkömme Raimo Hakanen toimi oppaanamme. Reippaan yhdessäolon lomassa saimme Raimolta melkoisen tietopaketin satamasta, rakennuksista ja muusta Lahden historiasta. Samalla muistelimme yhteisiä työkavereita ja työvuosia. Ulkoilupäivään osallistui 7 jäsentä.

Kuva 10 a ja b: Ulkoilupäivä Lahdessa

6.11.2013 tutustuimme Kouvolan Pyhän Ristin ortodoksiseen kirkkoon yhdessä Manskin Marttojen kanssa. Vt. kirkkoherra Arto Markkanen esitteli kirkon meille. Lyhyen ehtoopalveluksen jälkeen kirkon kuoro esitteli tulevan joulukonsertin ohjelmistoa. Manskin Martat ja seurakunta tarjosivat iltakahvin. Kirkossa oli mukana kuusi jäsentä.

12.12.2013 järjestettiin pikkujoulu Kouvolan Upseerikerhon historiallisissa puitteissa, yhdistys tarjosi jouluruoan. Alussa pidettiin hiljainen hetki jäsenemme Pirjo Tammikiven muistolle. Runonlausuja, huuliharpisti ja joulupukki järjestivät jouluista ohjelmaa. Pikkujouluissa oli mukana 13 jäsentä. 19.12.2013 lauloimme kauneimmat joululaulut Tirvan pienessä kyläkirkossa. Kirkko on koottu talkoovoimin vanhasta tuparakennuksesta. Päätteeksi Martat järjestivät kahvitarjoilun. mukana oli 9 jäsentä.

Osaston jäsenmäärä oli 25 jäsentä ja yksi vapaajäsen.

VUOSI 2014

Vuosikokous pidettiin 6.2.2014 Kirjastokahvila Pinocciossa. Yhdistyksen hallitukseen valittiin Eeva Poutanen puheenjohtaja, Raili Hermunen sihteeri, Sirpa Kokko rahastonhoitaja, Irmeli Saine, Leena Viiru ja Päivi Mäkelä. Mukana kokouksessa oli 10 jäsentä. Hallitus kokoontui vuoden aikana kolme kertaa.

6

15.4.2014 tehtiin pääsiäistervehdyskäynti Kouvolan keskustan Alkoon. Myymäläpäällikkö Ismo Nurmilaukas tarjosi kahvit ja juttelimme hetken. Mukana oli viisi henkilöä.

21.4.2014 tutustuimme Kouvolan Taidemuseo Poikilossa Ilkka Lammen ”Menneisyyden kaiku”taidenäyttelyyn, sekä elektronisen taiteen näyttelyyn ”Ars Lieke 2014.” Näyttelyvierailulla oli mukana 7 jäsentä.

20 -21.5.2014 pääyhdistyksen vuosikokoukseen Seinäjoella alaosastosta osallistui Eeva Poutanen ja Sirpa Kokko.

Kuva 11: Seinäjoen Aalto-keskuksessa

5.8.2014 tehtiin kesäretki Lappeenrantaan. Matka taittui leppoisasti junalla. Matkalla mukana 11 jäsentä. Oppaana toimi Risto Peltonen. Lounaan jälkeen risteiltiin Saimaan kanavalle. Mukana oli myös entinen aluepäällikkömme Raimo Hakanen.

Kuva 12a: Lappeenrannassa

Kuva 12b: Saimaan kanavalla

31.10.2014 tehtiin teatterimatka Mikkeliin. Katsoimme musiikkinäytelmän Helena Eevasta, suomalaisen iskelmämusiikin sanoittajasta ”Jos kyyneleet helmiä ois.” Matkalla teatteriin pistäydyimme Mikkelin kauppatorilla, uudessa kauppakeskus Stellassa ja ruokailimme Bistro Vileessä. Matkalla oli mukana 11 jäsentä.

14.12.2014 haimme joulurauhaa Pulsan navettakirkosta, Karhulan kylästä. Lämmittämätön navetta oli täynnä jouluista maalaistunnelmaa. Kirkossa oli mukana 8 jäsentä. 18.12.2014 nautimme joululounaan Kausalassa, ravintola Kurjenmiekan jouluisan pitopöydän antimista. Pukki ja tontut kävivät jakamassa joululahjat. Kotimatkalla poikkesimme Iitin Maatilatorille ostamaan viimeiset herkut joulupöytiimme. Joululounaalla oli mukana 8 jäsentä.

Kuva 13: Pitokartano Kurjenmiekka

Jäseniä oli 23 ja kaksi vapaajäsentä.

VUOSI 2015

Vuosikokous pidettiin ravintola Mei Lokin kabinetissa 12.2.2015. Hallitukseen valittiin Eeva Poutanen puheenjohtaja, Raili Hermunen sihteeri, Sirpa Kokko rahastonhoitaja, Päivi Mäkelä, Irmeli Saine, Leena Viiru ja Helena Soini. Kokouksessa läsnä oli kahdeksan jäsentä.

Hallitus kokoontui vuoden aikana kolme kertaa. Alaosasto lähetti neljälle 70-vuotta täyttäneelle jäsenelle onnittelut.

21.4.2015 jatkui patsaskierros Elimäelle, jossa tutustuimme Eeva Poutasen opastuksella paikkakunnan patsaisiin ja muistomerkkeihin. Pirkko Seppälä Elimäen kotiseutuyhdistyksestä kertoi Elimäen historiasta ja esitteli kirkon ja uuden siunauskappelin. Seurakuntatalolla

7

toimistosihteeri Tarja Reijo kertoi kirkkomuseon aarteista 1600-1700 luvuilta. Kotimatkalla kävimme lounaalla Kymen Paviljongilla, Pentik-galleriassa ja Pentikin myymälässä. Mukana oli 8 jäsentä.

Kuva 14: Patsaskierros Elimäellä

19-20.5.2015 pääyhdistyksen vuosikokouksessa Porissa alaosastosta oli mukana Eeva Poutanen, Sirpa Kokko, Päivi Mäkelä ja Helena Soini.

10.6.2015 teimme retken Elimäelle, Mustilan Arboretumiin. Tutustuimme Suomen suurimpaan puulajipuistoon, kävimme tilan puutarhamyymälässä, viinituvassa, vanhassa viljamakasiinissä ja Piian ja Rengin vinttigallerian kesänäyttelyssä. Mukana oli 9 jäsentä.

Kuva 15:Mustilan Arboretumissa

30.9.2015 oli lounastapaaminen Ravintola Kaarnasydämessä Valkealassa.

16.12.2015 kävimme joululounaalla Ravintola Kurjenmiekassa Kausalassa. Lounaan yhteydessä oli jouluista ohjelmaa, Sirpa Kokko lausui runoja, joita Eeva Poutanen säesti panhuilulla. Kotimatkalla pysähdyttiin Kausalan maatilatorilla. Mukana oli 9 jäsentä.

20.12.2015 kävimme joulukonsertissa Vuohijärven luonto- ja kulttuuritalolla. Siellä esitettiin joululauluja jotka kietoutuivat Tiernapojat-kuvaelman ympärille. Solistina esiintyi Esa Ruuttunen. Konsertin yhteydessä tutustuimme luontovalokuvanäyttelyyn, sekä Laila Pullisen ja Ulla Rantasen maalauksiin. Kulttuuritalo tarjosi glögit ja joulutortut.

Alaosastossa oli 20 jäsentä, joista vapaajäseniä yksi.

VUOSI 2016

Vuosi 2016 oli Kouvolan alaosastolle toiminnan täyteinen vuosi. Vuosi piti sisällään pääyhdistyksen vuosikokouksen järjestelyt kotikaupungissamme Kouvolassa. Kokouksen järjestelyistä vastasi energinen alaosasto Eeva Poutasen johdolla.

1.3.2016 juotiin Hannu Tarvaisen eläkkeelle lähtökahvit Kuusankoskella. Samalla pyysimme Hannun senioritoimintaan mukaan 10 jäsenen voimin.

14.3.2016 pidettiin alaosaston vuosikokous ravintola Mei Lokin kabinetissa. Hallitukseen valittiin Eeva Poutanen puheenjohtaja, Raili Hermunen sihteeri, Sirpa Kokko rahastonhoitaja, Päivi Mäkelä, Helena Soini, Leena Viiru ja Irmeli Saine. Hallitus kokoontui vuoden aikana 4 kertaa. Eeva Poutanen jatkoi alaosaston edustajana pääyhdistyksen hallituksessa. Kokoukseen osallistui 9 jäsentä.

Kuva 16: Hannu Tarvaisen eläkekahveilla

5.4.2016 tutustuimme Kouvolan Pienoisrautatiemuseo Semaforiin ja juotiin kahvit Kahvila Onkapannussa. Museo on ainut pienoisrautatiemuseo Pohjoismaissa. Mukana vierailussa oli 9 jäsentä. 8

17.-18.5.2015 pääyhdistyksen 56. vuosikokous pidettiin Kouvolassa, majoittuminen ja illanvietto olivat Sokos Hotelli Vaakunassa. Varsinainen vuosikokous pidettiin Kouvola-talon Simelius-salissa.Runonlausujamme Sirpa Kokko toivotti kokousvieraat tervetulleeksi piispa Irja Askolan runolla. Kokouksen jälkeen oli mahdollisuus tutustua Kaunisnurmen museokortteliin ja Kouvolan alaosaston jäsenten käsityö- ja harrastenäyttelyyn kauppahallin yläkerrassa. Teetätimme lakupakkauksen, jonka Arto Kokko oli suunnitellut vuosikokoustamme varten. Kokoukseen osallistui 114 jäsentä, kaukaisimmat kokousvieraat saapuivat Rovaniemeltä.

Kuva 17a ja 17b: Kuvia Kaunisnurmelta

2.8.2016 teimme kesäretken historialliseen Porvooseen. Matkalla kävimme Näsinmäellä, missä Albert Edelfelt, Ville Vallgren ja Johan Ludvig Runeberg vaikuttivat. Länsirannan uudelta asuinalueelta vertailimme uutta ja vanhaa Porvoota, samalla näimme joen rannassa kauniin kärhöpuiston. Tämän jälkeen matka suuntautui Vanhan Porvoon kujille ja Tuomiokirkolle. Matkalle osallistui 7 jäsentä.

Kuva 18: Ihastuttavassa Porvoossa

14.9.2016 oli lounastapaaminen Kymin Huvilalla. Lounaalla oli mukana Jarmo Pietiläinen, joka on historiikkihankkeen Kouvolan alaosaston yhdyshenkilö. Tilaisuudessa keskustelimme historiikin tilanteesta Kouvolan alaosaston kannalta. Lounaan jälkeen vierailimme Ruukinportin puoteihin ja työhuoneisiin. Mukana oli 11 jäsentä.

5-7.10.2017 pääyhdistyksen järjestämällä Tallinnan matkalle osallistuivat Eeva Poutanen, Sirpa Kokko, Maija- Liisa Lepistö, Päivi Mäkelä ja Leena Viiru.

15.12.2016 pidimme pikkujoulut Assan Popsiksessa. Pikkujoulun ohjelmassa oli jouluglögi, lounas, joulupukki ja joulutanssi. Mukana oli 7 jäsentä.

Jäseniä vuonna 2016 alaosastossa oli 20 ja vapaajäseniä yksi.

VUOSI 2017

Helmikuussa alaosasto oli mukana kokoamassa kirjaa Kuusankosken perinnepiirille. Tietoja ja valokuvia kokosimme Oy Alko Ab:n Voikkaan myymälästä 1960-1970-luvulta. Tietojen kerääminen onnistui alaosaston iäkkäämpien jäsenten avustuksella. Saimme kootuksi perinneyhdistykselle tukevan tietopaketin.

8.3.2017 pidettiin alaosaston vuosikokous Kouvolan kirjaston Ryhmätyöhuoneessa. Sama hallitus ja toiminnantarkastajat jatkoivat alaosastossa. Paikalla oli 6 jäsentä. Hallitus kokoontui vuoden aikana kolme kertaa. Alaosasto muisti 85v, 80v ja 70-vuotiaita jäseniään onnitteluin.

Aino Nikunen poistui joukostamme.

15.3.2017 kävimme Valkealan kirkossa Ritva Oksasen konsertissa ”Älä jätä minua yksin”. Konserttia oli kuuntelemassa 9 jäsentä.

9

27.4.2017 vietettiin kulttuuripäivää. Kävimme katsomassa Kaunisnurmen taidenäyttelyä, esillä olivat taiteilijat : Kuutti Lavonen, Irmeli Tarmo, Sinikka Hautamäki ja koululaisten veistämät pienoispronssipatsaat. Kahvit nautimme Kahvila Onnenkukossa. Paikalla oli 6 jäsentä.

Kuva 19: Kulttuuripäivä Kaunisniemellä

17-18.5.2017 oli pääyhdistyksen vuosikokous Tallink Siljan m/s Europa laivalla. Kokousjärjestelyistä vastasi Helsingin alaosasto. Kokousmatkan yhteydessä pistäydyimme Tallinnassa. Vuosikokouksessa myönnettiin yhdistyksen ansiomerkki Sirpa Kokolle. Hän on toiminut Kouvolan alaosaston hallituksen jäsenenä ja rahastonhoitajana vuosina 2007-2016 ja jatkaa edelleen. Kouvolan alaosastosta olivat mukana kokouksessa Eeva Poutanen, Sirpa Kokko, Päivi Mäkelä ja Leena Viiru.

Kuva 20a ja 20b: Suomen Tallinnan suurlähetystöss

30.6.2017 Sirpa Kokko vietti syntymäpäiviä Tuulensuojassa. Juhlissa oli mukana 10 osaston jäsentä.

21.9.2017 oli lounastapaaminen Kreikkalaisessa Gyros ravintolassa. Lounaalla muisteltiin kuluvaa vuotta ja suunniteltiin tulevia tapahtumia.

19.10.2017 vietettiin iltapäivää Kauneusakatemia Lumouksessa. Ihonhoitokonsultti Anni Lapatto antoi meikkausneuvontaa. Samana päivänä kävimme Kirsi Kesäniemen taidenäyttelyssä ja Taito Shopissa, jossa Tarja Laakso kertoi syksyn lankauutuuksista. Päivä jatkui vielä K-Marketin avajaisiin, jossa tavattiin Jethro Rostedt. Mukana oli 4 jäsentä.

14.12.2017 nautittiin ravintola Three Wingsin kabinetissa joululounas ja juhlittiin samalla Kouvolan alaosaston 10-vuotista taivalta. Katselimme vanhoja valokuvia ja muistelimme yhteistä toimintaa. Eeva Poutanen kertoi historiikin etenemisestä ja pääyhdistyksen järjestämästä tulevaisuuskomission jäsenkyselystä. Joulupukki pistäytyi paikalla jakamassa joulupaketit. Joululounaalle osallistui 9 jäsentä.

Alaosaston jäsenmäärä oli 19.

VUOSI 2018

Jatkoimme edellisenä vuonna aloittamaamme tulevaisuuskomission jäsenkyselyä. Jäsenten näkemykset ovat tärkeitä osastomme tulevaisuutta ajatellen. Jäsentemme määrä vähenee lähivuosina ja on mietittävä, kuinka tulevaisuudessa turvaamme jäsenmäärämme. Jäsenemme vastasivat kyselyymme aktiivisesti ja alaosastomme vastausprosentti oli 78,9%. Kyselyn vastauksista selvisi muun muassa, että 20 euron jäsenmaksua pidettiin sopivana ja että suurin osa Kouvolan alaosaston jäsenistä pitää yhdistyksen toimintaa tärkeänä. Jäsenemme kokivat, että huippuohjelma ei ole tärkeintä yhdistyksemme toiminnassa, vaan iloinen yhdessäolo. Ohjelmallisista sisällöistä, tutustumiset oman kaupungin ja naapurikaupunkien kulttuuriin ja historiaan kiinnostavat jäsenistöä. Myös patsaskierrokset ovat olleet avartavia ja tykättyjä. Joululounaaseen toivottiin panostettavan, sillä lounaalle saavutaan runsain joukoin.

10

Yhdennentoista toimintavuotemme aloitimme vuosikokouksella 16.2.2018 kirjaston Ryhmätyö-huoneessa. Kokouslounaan nautimme Kirjastokahvila Pinocciossa. Samat luottamushenkilöt jatkoivat uudelle kaudelle.

Helmikuussa kävimme Valkealan kirkossa kuuntelemassa Mauno Kuusiston 100v juhlakonsertin ”Kertokaa se hänelle”.

Kuva 21:Valkealan kirkossa

Huhtikuun lopulla opettelimme keilailun alkeita Kouvolan keilahallissa. Osastomme jäsen Tapio Vanhalakka toimi valmentajanamme.

Kuva 22: Keilahallilla

Toukokuussa 23-24.5.2018 osallistuimme vuosikokoukseen Savonlinnassa. Kokouksella oli upeat puitteet kesäisessä Etelä-Savossa. Kouvolasta kokoukseen osallistuivat Eeva Poutanen, Sirpa Kokko, Helena Soini ja Leena Viiru. Vuosikokouksessa myönnettiin ansiomerkki Raili Hermuselle. Raili on toiminut Kouvolan alaosaston hallituksen jäsenenä vuosina 2008 - 2009 ja sihteerinä 2010 - 2018. Hän jatkaa edelleen sihteerinä.

Kuva 23: Risteilyllä Savonlinnassa

Kesäkuun puolessa välissä juhlimme Kymen Paviljongilla Alko-Altian ansiomerkillä palkittua sihteeriämme Raili Hermusta. Yhdistys tarjosi juhlalounaan. Railin juhlien jälkeen matkamme jatkui Kuusankosken Kettumäen kotiseututalolle, jossa oli käsityönäyttely ”Matkan varrelta ja matka jatkuu”. Näyttelyn oli koonnut jäsenemme Tapio Vanhalakka Annikki puolisonsa kanssa.

Kuva 24: Raili Hermusen ansiomerkkijuhla

Kuva 25a ja 25b: Kesänäyttelyssä Kettumäellä

Elokuun lopulla saimme suruviestin. Kouvolan alaosaston perustajajäsen ja monivuotinen puheenjohtajamme Jarmo Pietiläinen menehtyi 26.8.2018. Jarmo oli useita vuosia myös pääyhdistyksen hallituksen jäsen. Kouvolasta Pieksämäelle muutettuaan Jarmo ehti olla kaksi vuotta Itä-Suomen hallituksen jäsen. Kuollessaan Jarmo oli 73 vuoden ikäinen. Ennen menehtymistään Jarmo kirjoitti Kouvolan alaosaston historiikin vuosilta 2007 - 2017. Eeva Poutanen jatkoi Jarmon keskenjääneen historiikin kirjoittamisen loppuun vuosien 2018-2019 osalta.

Kuva 26: Jarmo Pietiläinen (1945-2018)

Yhdelle 70-vuotta täyttäneelle jäsenellemme lähetimme syntymäpäiväonnittelut. Jarmo Pietiläisen omaisille lähetimme alaosastomme nimissä surunvalitteluadressin.

Syyskuussa tapasimme lounaan merkeissä Kouvolan Prisman Lounas Cafessa.

Jouluaterian nautimme 13.12.2018 Kouvolassa, Mei Lokin kabinetissa. Tervetulotoivotuksen jälkeen kunnioitimme Jarmo Pietiläisen muistoa hiljaisella hetkellä. Muistelimme Jarmoa ja yhteisiä

11

työvuosia hänen kanssaan. Joulutapaaminen jatkui runoilla, jotka Sirpa Kokko lausui. Lopuksi jouluista jäsenryhmäämme kävi tervehtimässä joulupukki.

Kouvolan alaosaston jäsenmäärä vuoden 2018 lopussa oli 19.

VUOSI 2019

Alaosastomme toiminta polkaisi täydellä vauhdilla uuteen toimintavuoteen. Aloitimme toimintamme Piccolon maukkaalla kokouslounaalla ja vuosikokouksella. Kokous pidettiin kirjaston Ryhmätyöhuoneessa 26.2.2019. Puheenjohtajaksi valittiin Eeva Poutanen, sihteeri Raili Hermunen, rahastonhoitaja Sirpa Kokko, Päivi Mäkelä ja Helena Soini. Leena Viiru jättäytyi pois hallituksesta. Kouvolan alaosasto on perustettu 20.2.2007 joten toimintavuosi oli 12. Yhdistyksemme toimii yhteisen hyvän vuoksi ja tuo jäsenilleen mielekästä sisältöä eläkepäiviin. Vuoden aikana jäsenille järjestetään erilaista toimintaa, mutta jo pelkkä yhdessäolo on tärkeää.

Kuva 27: Hallitus 2018, vasemmalta: Päivi Mäkelä, Raili Hermunen, Eeva Poutanen, Sirpa Kokko ja Helena Soini

Pidimme maaliskuussa kevätturinat Ravintola Lamykinsissä. Keväällä tapasimme toisenkin kerran, kun teimme retken Iitin Mankalaan. Nousimme Talasvuoren laelle katsomaan Pientä Järvineitoa, joka istuu ja tähyilee Kettujärvelle. Runsaat retkieväät maistuivat keväisen auringon paisteessa. Retken päätteeksi kaikki kahdeksan osallistujaa olimme samaa mieltä, että olipa taas hauska nauraa yhdessä.

Kuva 28: Talasvuorella

Pääyhdistyksen vuosikokousta vietimme Turun VPK:n talossa 23-24.5.2019. Kouvolan osastoa edustivat Eeva Poutanen, Sirpa Kokko, Leena Viiru ja Helena Soini. Osallistuimme kokousohjelmaan ja oli mukava taas tavata tuttuja. Kuten kaikki muutkin toimintavuotemme ovat päättyneet joululounaalla, sama hyväksi havaittu kaava jatkuu tänäkin vuonna ennen joulua. Nautimme yhdessä kiireettömästä joulutunnelmasta.

TULEVAISUUS.

Yhdistyksemme tulevaisuutta on hyvä pohtia ajoissa, sillä osastomme jäsenmäärän pieneneminen on väistämätöntä. Jäseniämme nukkuu pois eikä uusia jäseniä osastoomme ole tullut vuosiin. Jäsenmäärän pienentyessä hallituksen erovuorot eivät toimi, mikä johtaa siihen, ettei myöskään uudistusta toiminnassamme tapahdu. Tulevaisuuskomission jäsenkyselyssä Helsingin alaosasto toivotti pienten alaosastojen jäsenet lämpimästi tervetulleeksi heidän osastoonsa. Olemme kuulleet kutsun, mutta elämme vuosi kerrallaan eteenpäin.

Mutta kun kuuntelen ja katselen senioriryhmäämme, panen merkille muutoksen joka on tapahtunut kohdallamme hitaasti ajan myötä. Me entiset työtoverit, jotka teimme yhdessä työtä vuosikymmenet, kohtaamme toisemme nyt eläkeläisinä. Meillä on yhteisiä muistoja ja iloitsemme tapaamisistamme, joissa jaamme elämäämme. Iloitsemme lastenlastemme varttumisista, suremme vakavia sairauksiamme ja joukostamme poistuneita. Totta kai välillä muistelemme työaikoja,

12

onnistumisia ja epäonnistumisia, mutta koko ajan entistä vähemmän. Aina lisääntyvässä määrinkohtaamme toisemme enemmän ystävinä, kuin vanhoina työkavereina, jakaen tämän hetken elämänkokemuksia. Kyllähän sitä vielä puheet useinkin luiskahtavat työaikaan, mutta painopiste kohtaamisissa on siirtynyt nykyaikaan, se tuo uudistuvaa iloa. Tällaisella kehityksellä taitaa olla ikiaikaiset juuret.

**Alko-Altian Seniorit ry.**

**Lämpimät onnittelumme**

**60-vuotiaalle Pääyhdistykselle!**

Onnittelemme pääyhdistystä samalla runolla, jolla

Hartwall tervehti Alkoa vuosituhannen vaihtuessa.

Runo tuli myymälöihin vanhan vuosituhannen viimeisen olutkuorman mukana.

**Niin vaihtuvat päivät**

**huomaamatta eläen.**

**Ja jokaisessa hetkessä**

**sykkii ihmisen kaipuu**

**lähelle, lämpöön,**

**kaltaistensa seuraan.**

**Kannan yhteiseen pöytään**

**iloa ja rohkeutta,**

**valoa ja luottamusta,**

**lämmintä leipää ja viisaan viiniä.**

**Malja eletyille vuosille,**

**joista jokainen**

**on piirtänyt polkunsa**

**elämämme aarrekarttaan.**

**Malja tuleville vuosille**

**uusille maisemille,**

**jotka päivä kultaa ja yö hopeoi.**

**Malja yhteiselle huomiselle,**

**uuden vuosikymmenen**

**ensimmäiselle päivälle!**

**Tuntematon**

![](data:None;base64,)  
**Kouvolan alaosasto**

13

**Alko-Altian ry:n Kouvolan seudun alaosaston hallitukset 2007-2019**

2007 Jäseniä 24

Jarmo Pietiläinen puheenjohtaja

Rauno Sorsa varapuheenjohtaja

Helena Soini sihteeri

Sirpa Kokko rahastonhoitaj

Raili Hermunen

Seija Hokkanen

Sinikka Tapola

Jarmo Pietiläinen pääyhdistyksen hallituksessa

2008 Jäseniä 20

Jarmo Pietiläinen puheenjohtaja

Helena Soini sihteeri

Sirpa Kokko rahastonhoitaja

Raili Hermunen

Mirjami Kinnunen

Kaija Suninen

Päivi Mäkelä

Jarmo Pietiläinen pääyhdistyksen hallituksessa

2009 Jäseniä 24

Jarmo Pietiläinen puheenjohtaja

Raili Hermunen sihteeri

Sirpa Kokko rahastonhoitaja

Seija Hokkanen

Päivi Mäkelä

Leena Viiru

Kaija Suninen

Irmeli Saine

Jarmo Pietiläinen pääyhdistyksen hallituksessa

2010 Jäseniä 26

Jarmo Pietiläinen puheenjohtaja

Raili Hermunen sihteeri

Sirpa Kokko rahastonhoitaja

Helena Soini

Irmeli Saine

Jarmo Pietiläinen pääyhdistyksen hallituksessa

2011 Jäseniä 28

Jarmo Pietiläinen puheenjohtaja

Raili Hermunen sihteeri

Sirpa Kokko rahastonhoitaja

Irmeli Saine

Leena Viiru

Eeva Poutanen

Jarmo Pietiläinen pääyhdistyksen hallituksessa

14

2012 Jäseniä 21

Eeva Poutanen puheenjohtaja

Jarmo Pietiläinen varapuheenjohtaja

Raili Hermunen sihteeri

Sirpa Kokko rahastonhoitaja

Irmeli Saine

Leena Viiru

Jarmo Pietiläinen pääyhdistyksen hallituksessa

2013 Jäseniä 26

Eeva Poutanen puheenjohtaja

Jarmo Pietiläinen varapuheenjohtaja

Raili Hermunen sihteeri

Sirpa Kokko rahastonhoitaja

Irmeli Saine

Leena Viiru

Päivi Mäkelä

Eeva Poutanen pääyhdistyksen hallituksessa

2014 Jäseniä 23

Eeva Poutanen puheenjohtaja

Raili Hermunen sihteeri

Sirpa Kokko rahastonhoitaja

Irmeli Saine

Leena Viiru

Päivi Mäkelä

Eeva Poutanen pääyhdistyksen hallituksessa

2015 Jäseniä 21

Eeva Poutanen puheenjohtaja

Raili Hermunen sihteeri

Sirpa Kokko rahastonhoitaja

Irmeli Saine

Leena Viiru

Päivi Mäkelä

Helena Soini

Eeva Poutanen pääyhdistyksen hallituksessa

2016 Jäseniä 20

Eeva Poutanen puheenjohtaja

Raili Hermunen sihteeri

Sirpa Kokko rahastonhoitaja

Irmeli Saine

Leena Viiru

Päivi Mäkelä

Helena Soini

Eeva Poutanen pääyhdistyksen hallituksessa

2017 Jäsen 19

Eeva Poutanen puheenjohtaja

Raili Hermunen sihteeri

Sirpa Kokko rahastonhoitaja

Irmeli Saine

Päivi Mäkelä

Helena Soini

Eeva Poutanen pääyhdistyksen hallituksessa

2018 Jäseniä 19

Eeva Poutanen puheenjohtaja

Raili Hermunen sihteeri

2019 Jäseniä 17

Eeva Poutanen puheenjohtaja

Raili Hermunen sihteeri

Sirpa Kokko rahastonhoitaja

Päivi Mäkelä

Helena Soini

Eeva Poutanen pääyhdistyksen hallituksessa

Sirpa Kokko rahastonhoitaja

Päivi Mäkelä

Helena Soini

Leena Viiru

Eeva Poutanen pääyhdistyksen hallituksessa

15

JARMO PIETILÄISEN TARINA 28.11.2016 (päivitetty 22.1.2019)



Lapsuus ja nuoruus

Synnyin 27.1.1945 Pieksämäellä osuuskaupan hoitajan perheeseen. Myöhemmin 1940-luvun lopulla isäni ryhtyi itsenäiseksi kauppiaaksi perustamalla oman sekatavarakaupan Pieksämäelle. Kävin kouluni Pieksämäellä ja armeijan jälkeen suoritin merkonomin tutkinnon Pieksämäen kauppaopistossa. Kauppaopistossa opiskellessani olin kesällä ja joulun aikaan vuonna 1966 varamyyjänä Pieksämäen Alkossa.

Kiertolaisen elämää

Keväällä 1967 Pieksämäen Alkossa vapautui vakinaisen myyjän paikka. Silloin Pieksämäen paikallisjohtajana toimi Väinö Peltola. Nähdessään minut toukokuun lopulla, hän kysyi suoraan olisinko kiinnostunut tulemaan Alkoon töihin. Keskustelin kotona vanhempieni kanssa asiasta, koska vaihtoehtona oli jatkaa isäni kaupassa. Isäni ei suositellut kauppiaan uraa, vaan suositteli Alkoa. Niinpä ilmoitin Väinö Peltolalle, että olisin valmis tulemaan alkolaiseksi. Niinpä urani Alkossa alkoi 27.5.1967.

Myyjän kurssin ja jatkotutkinnon suorittamisen jälkeen aloin pohdiskella ”uranäkymiä”, tyydynkö tähän vai pyrinkö eteenpäin? Jälkimmäinen vaihtoehto voitti. Ei muuta kuin hakupapereita rohkeasti kirjoittelemaan! Niinpä alkuvuodesta 1970 tulikin mahdollisuus lähteä vanhimman myyjän vakansille Seinäjoelle. Kesällä 1972 Seinäjoelta apulaisesimieheksi Saarijärvelle . Syksyllä 1973 Pieksämäelle tuli apulaisesimiehen paikka auki. Muutto entisille kotikunnaille tuli mahdolliseksi, joten hakemuksia kirjoittamaan, ja siitä seurasi muutto takaisin Pieksämäelle. Muutaman vuoden jälkeen päässäni kiersivät ajatukset laajemmista näkymistä. Alkuvuodesta 1976 tuli Kouvola 1:n apulaisesimiehen paikka auki. Niinpä hain sinne, ja muutto Kouvolaan oli edessä. Kouvolan paikallisjohtajana toimi tuttu mies, Väinö Peltola. Parin vuoden Kouvolassa olonijälkeen Väinö alkoi kannustaa hakemaan esimiehen paikkoja. Loppuvuodesta 1979 minut nimitettiin sitten

16

Lappeenranta 2:n esimieheksi. Haistelimme Kaukaan tuoksuja seitsemän vuotta. Vuonna 1988 Kouvola 1 oli siirtymässä valintamyymäläksi Anttilan tavaratalon yhteyteen. Samalla esimiehen paikka tuli auki. Taas hakemukset vetämään ja muutto takaisin Kouvolaan syksyllä 1987. Toimin Kouvola 1:n myymäläpäällikkönä eläköitymiseeni saakka. Alkuvuodesta 1995 siirryin Kv 2:n myymäläpäälliköksi noin vuoden ajaksi. Loppuvuodesta 1995 avattiin Elimäen myymälä. Toimin myös Elimäen myymäläpäällikkönä. Keväällä 1996 siirryin Kv 2:sta takaisin Kv 1:een. Keväällä 2003 Elimäen päällikkyys vaihtui Valkealaan avatun myymälän päälliköksi. Valkealan päällikkyys kestikin Kv 1:n lisäksi eläkkeelle lähtööni saakka.

1990-luvun puolessavälissä myymälän tarkastukset siirrettiin myymäläpäälliköiden tehtäviksi. Näissä oto-myymälätarkastajan tehtävissä toimin lähelle eläkepäiviä.

30.10.2005 jäin lomalle ja 1.1.2006 virallisesti eläkkeelle. Vuonna 2012 tuli ajankohtaiseksi kenties toiseksi viimeinen muutto. Muutimme nimittäin vaimoni kanssa synnyinseudullemme Pieksämäelle.

27.2.1997 minulle myönnettiin Keskuskauppakamarin kultainen ansiomerkki ja 6.12.2001 Suomen Leijonan Ritarikunnan ansioristi.

Perhe

Perheeseen kuuluvat vaimoni Anja, naimisissa olevat pojat Pekka ja Pauli. Lapsenlapsia on yksi, Onni. Molemmat pojat perheineen asuvat Kouvolassa.

Harrastukset

Nuoruudessani harrastin mm. jääkiekkoa. Kiinnostus lajiin säilyi. Kouvolassa toimin paikallisen seuran KooKoo:n hallituksessa ja junioritoiminnassa usean vuoden ajan. Seuraan tällä hetkellä KooKoon toimintaa pojanpoikani kautta eli jo kolmannessa polvessa jääkiekkoa.

Järjestötoiminnassa olen mukana mm. Suomi-Unkari- ja Pieksämäki-seuran paikalisyhdistyksissä. Rotaritoimintaan lähdin mukaan jo Kouvolassa. Tätä harrastusta olen jatkanut Pieksämäelläkin. Samoin on käynyt viiniseuraharrastuksen kanssa. Mökkeily Karttulassa vie nykyään suuren osan ajastani.

Eläkeläisenä

Kouvolan ala-osasto perustettiin helmikuussa 2007. Olin osaston perustajäsen. Toimin myös osaston puheenjohtajana sen perustamisesta vuoteen 2012. Muutettuani Pieksämäelle jätin puheenjohtajuuden ja Kouvolan alaosaston jäsenyyden ja liityin Itä-Suomen ala-osastoon v. 2013, jossa olin hallituksen jäsenenä vuosina 2017-2018. Alko-Altian Seniorit ry:n pääyhdistyksen hallituksen jäsenenä olin 2007-2012.

Jarmo Pietiläinen kuoli 26.8.2018.

17

Eeva Poutasen tarina (päivitetty 22.1.2019)



Lapsuuskodissa

Synnyin Kangasniemellä olympialaisten aikaan vuonna 1952. Lapsuudenkotini oli maalaistalo aurinkoisella mäellä. Perheeni oli suuri, ja kodissamme asui neljä sukupolvea.

Maalaistalossa oli paljon töitä, isäni rinnalla opin työn tekemisen. Äitini oli paljon poissa kotoa, hän sairasti tuberkuloosia. Pisimmillään äitini oli Jyväskylässä Kinkomaan keuhkosairaalassa neljättä vuotta. Isäni kuoli kun olin 13-vuotias, myös äitini poistui nuoruudessani. Koska suuren perheeni tulot olivat niukat, minun piti lähteä ansiotyöhön heti, kun yksivuotinen kansalaiskouluni päättyi.

Tie Alkoon

Ensimmäisen työpaikkani sain lastenhoitajana. Tehtävänäni oli hoitaa tuolloin vuoden ikäistä Ringa Ropoa ja toimia perheen kotiapulaisena. Perheen koti oli poliisilaitoksella, jonne satunnaisesti tuotiin tutkimusvankeja. Oman jännityksensä työhöni toi, kun taaperoikäisen Ringan kanssa veimme selliin vangeille valmistamaani ruokaa.

5.7.1975 alkoi liki koko työikäni kestänyt urani Alkossa. Ensimmäinen työpaikkani toi minulle töitä Kangasniemen Oy Alko Ab:ssa. Ringan äiti oli alkolaisia ja Ringan isästä tuli työkaverini. Kangasniemen Alkossa työskentelin vuosina 1975–1982, kunnes muutimme Savonlinnaan.

Oopperakaupungissa

Muutimme perheeni kanssa Savonlinnaan, kun odotin toista lastani. Äitiyslomani päätyttyä, sain siirron Kangasniemeltä Savonlinnan Alkoon, jossa työskentelin vuosina 1982–1987. Savonlinnassa sain kokea kesäiset, valtavat oopperaruuhkat. Koko kaupunki tuntui heräävän kesäisin vauhdikkaaseen eloon. Esimiehenäni oli Raimo Hakanen, hänen kanssaan sain jatkaa alkolaista matkaa vielä vuosia eteenpäin.

Kouvolaan

Vuonna 1987 perheeni muutti jälleen ja muuttoauton nokka käännettiin kohti Kouvolaa. Heti muuton jälkeen esikoiseni Elina oli aloittamassa koulun. Suunnittelin olevani kotona lasten kanssa jonkun aikaa, jotta elämä uudella paikkakunnalla asettuisi uomiinsa. Toisin kävi, sillä ollessamme muuttopuuhissa, Matti Eirasmaa soitti minulle ja tarjosi työtä Kouvolan Alkon keskustan myymälästä. Otin työtarjouksen vastaan. Kun myymälä muutaman kuukauden kuluttua muutti

18

uusiin tiloihin Koulukadulle, samoihin tiloihin tuli myös aluetoimisto ja piiripäälliköksi valittiin Raimo Hakanen Savonlinnasta.

Vuonna 1990 sain vakinaisen myyjän paikan uudesta Kouvolan Prisman myymälästä. Työskentelin Prisman Alkossa viisi vuotta, kunnes palasin takaisin Kouvolan keskustan myymälään.Vuosina 1997–1998 Alkoon koulutettiin oppisopimuskoulutuksena kolmisenkymmentä visualistia. Sain mahdollisuuden lisäkouluttautua visualistiksi, mikä oli minulle mieluisa lisämauste myyjän työhön. Myymäläpäällikköni Jarmo Pietiläinen oli hyvä kannustaja opinnoissani. Sain jatkaa visualistin tehtävissä aina eläkepäiviini saakka.

Elämänohje

Työtäpelkäämättömät vanhempani evästivät minut työelämään näin: "Kun löydät hyvän työn-antajan, pysy sille uskollisena." Näillä eväillä vierähti Alkossa 35 työvuotta. Jäin eläkkeelle Alkon palveluksesta vuonna 2010.

Äidiltä pojalle

Vaikka itse jäin eläkkeelle, alkolaisuus elää perheessäni yhä. Poikani Mikko pääsi opiskeluaikanaan Alkoon kesätöihin, ja jatkoi yrityksen palveluksessa myös valmistumisensa jälkeen. Kun itse vietin ensimmäistä eläkepäivääni, samana päivänä poikani aloitti myymäläpäällikkönä Enontekiössä. Perheessämme on siis alkolaisia kahdessa sukupolvessa, mikä minusta tuntuu aika hyvältä.

Työelämästä senioriksi

Vuonna 2007 perustettu Alko-Yhtiöt Oy:n Eläkeläiset ry:n Kouvolan alaosasto on pieni, pirteä ja toimiva osasto. Liityin jäseneksi heti eläkkeelle jäätyäni. Olen saanut kunnian toimia yhdistyksen puheenjohtajana, yhdistyksen perustamisesta aloitteen tehneen Jarmo Pietiläisen seuraajana, vuodesta 2012 saakka. Tulin valituksi myös pääyhdistyksen hallitukseen. Itselleni yhdistystoiminta on uutta, minkä vuoksi tehtävässä on ollut eläkepäivillä paljon oppimista. Erityisesti vuosi 2016 oli yhdistyksellemme aktiivista aikaa, kun pääyhdistyksen 56. vuosikokous järjestettiin kaupun-gissamme. Vuosikokous pidettiin Kouvola-talon Simelius-salissa. Kokoukseen osallistui jäseniä eri puolilta Suomea, Rovaniemeä myöten. Kokousvieraille myimme Suomen parasta lakua. Lakupak-kauksen ulkoasu oli suunniteltu tätä kokousta varten.

Yhdessä Alkon seniorien kanssa on mukava muistella työaikoja. Olemme muistoissamme vieläkin alkolaisia eikä sen tunteen tarvitse lähteä pois.

Harrastukset

Eläkeläisen arkeani täyttää yhdistystoiminnan lisäksi rakkaat harrastukseni ja perhe. Olen laulanut 20 vuotta Kouvolan Pyhän Ristin kirkon ortodoksisessa kirkkokuorossa. Yhtä kauan olen ollut saman ortodoksikirkon kirkkotekstiilikerhossa. Tehtävänäni on arkistoida arvokkaimmat käsityöt mitä taitavat kerholaiset valmistavat: valokuvaan valmiit työt, tallennan käytetyt kankaat, kultanauhat, kultalangat, töihin liittyvät tarinat ja mahdolliset lehtiartikkelit. Kirkkotekstiilikerhon mukana olen päässyt tutustumaan mitä uskomattomimpiin kulttuurihistoriallisiin paikkoihin, kirkkotekstiileihin, ja muihin kirkon aarteisiin. Valamon Luostarissa käyn opiskelemassa kirkkolaulua. Huollan itseäni päivittäisellä ulkoilulla, mieluisin urheilulaji on maastopyöräily.

Arjen onnea

Vuonna 1972 löysin tuolloiselta työpaikaltani Veljekset Ikosen legendaarisesta baarista, mieheni Eskon. Hän tuli työkomennukselle Kangasniemelle ja baarissa asioidessaan kiinnitti huomion

19

minihameiseen tarjoilijaan. Yrittäjä mieheni kanssa saamme jakaa eläkepäiviämme. Mieheni kotitila

Rantasalmella on meille rakas paikka. Luonamme maalla viihtyvät myös lapsenlapsemme Eliel, Vieno ja Aamos, lapsemme Elina ja Mikko, sekä heidän puolisonsa Samuel ja Tinja.

Näin elämä minua on kuljettanut. Elämäni taustapeilistä minua katsoo tyytyväinen Alkon seniori.

Eeva

SIRPA KOKON TARINA (päivitetty 22.1.2019)



Alkon aika

Keväällä 1988 aloitin työt Kouvolan Alkossa, Käsityöläiskadun myymälässä. Suurimman osan Alkon ajastani olin Kouvolan Prisman myymälässä, jonne myymälämme siirtyi vuonna 1990. Kouvolan Prisma oli tuohon aikaan Suomen suurin Prisma-tavaratalo ja sen Alkon myymälä ensimmäisiä itsepalvelumyymälöitä maassamme. Uutta oli myös Alkon myymälän sijainti tavaratalon sisällä ja yhteinen pullonpalautus tavaratalon kanssa. Ehdin olla osa-aikamyyjänä 17 vaiherikasta vuotta ennen eläkkeelle siirtymistäni vuonna 2005.

Osa-aikatyö sopi minulle hyvin, sillä olin mukana perheemme yrityksessä toimistonhoitajana ja hoidin omaa pientä Luova Hulluus nimistä käsityöyritystäni. Käsityöt olivat ja ovat yhä suuri intohimoni.

Vauhtia eläkkeellä

Kaksi vuotta eläkkeelle siirtymiseni jälkeen alkoi samoihin aikoihin myös eläkkeelle jäänyt myymäläpäällikkömme Jarmo Pietiläinenpuuhata yhteisiä senioritapahtumia ja omaa ala-osastoa.

20

Epävirallisesti olimme pitäneet aikaisemminkin yhteyttä toisiimme satunnaisilla tapaamisilla kahvikupposen merkeissä. Jarmo pani kuitenkin asioihin vauhtia ja oma ala-osastomme perustettiin 2007 ja sen itseoikeutettu ensimmäinen puheenjohtaja oli Jarmo Pietiläinen.

Itse olen ollut mukana yhteisössämme heti sen perustamisesta lähtien ja olen toiminut sen ”kirstun-

vartijana” ja toimin edelleen. Aktiivinen ala-osastomme sai kunniatehtäväkseen järjestää Alko-Altian Seniorien vuosikokouksen Kouvolaan toukokuussa 2016. Oli ilo toteuttaa tätäkin tehtävää yhdessä tehden, tosissaan ja pilke silmäkulmassa.

Yhteisöllisyyttä

Olen saanut olla mukana järjestämässä lukuisia osastomme tapahtumia niin talvikuukausina kuin myös kesäisin. Vierailut entisten työkavereiden luona Lahdessa ja Lappeenrannassa ovat piristäneet mieliämme ja toimintaamme. Tutustumisretket oman kotikaupungin- ja naapurikaupunkien kulttuuriin ja historiaan ovat laajentaneet katsomuksiamme ja sivistäneet sieluamme. Mieleen jääviä ovat vuosittaiset joulutapaamiset, lounastreffit, kahvittelut ja mitä milloin mieliimme juolahtaakaan. Nämä iloiset yhdessäolon hetket tuovat mielenravintoa ja piristystä omaan arkeemme.

Maalta kaupunkiin

Olen kotoisin Kouvolan kupeesta, Valkealasta. Olen ylpeä maalaisjuuristani, sieltä ovat lähtöisin kädentaitoni sekä rakkauteni ja rohkeuteni runonlausuntaan ja sosiaaliseen elämään. Toimin aktiivisesti Kouvolan Lottaperinneyhdistyksessä, Martoissa ja useissa käsityöyhdistyksissä. Kansalaisopiston runoryhmällä on oma paikkansa sydämessäni. Koulutukseltani olen Ravintolakoulun käynyt tarjoilija vuosimallia 1968. Ennen Alkon palvelukseen astumista olin toiminut vuosia muutamissa Kouvolan ravintoloissa eri tehtävissä, kylmäkkönä, tarjoilijana, viinikassana ja hovimestarina. Elämä on kiireistä, mutta täyttä elämää.

Huomionosoitukset

Alko-Altian Seniorit ry:n ansiomerkki 17.5.2017

Perhe

Avioliitossa olen ollut lähes 50 vuotta (tilastollinen ihme sekin). Perheeseen kuuluu myös kolme aikuista lasta, kaksi tyttöä ja poika. Lapset ovat jo ”lentäneet pesästä” ja perustaneet omat perheensä Olen saanut viisi lastenlasta kolme poikaa ja kaksi tyttöä, kaikki mummin ja ukin sydämen valtaajia.

Olen onnellinen.

Sirpa

21